open-index/open-wikipedia-markdown huggingface dataset:
Helgøya (Karlsøy)

**Helgøya** er en øy i Karlsøy kommune i Troms. Øya ligger mellom Ringvassøya, Vannøya og Nordkvaløya. Helgøysundet i sør, Råsa i vest og Hamrefjorden i nordøst skiller øyene. Den har et areal på .

Navnet *Helgøy* kommer av *Helløy*, *Helgøy* eller *Heiløy*; «den hellige øya». Helgøya har hatt kirkested fra 1200-tallet. Kirkestedet var tidligere et aktivt handelssted og knutepunkt for fiskere i regionen. Helgøy var egen kommune fram til 1964, da kommunestyret flyttet til Karlsøy. Helgøy kommune bestod av den vestlige delen av dagens Karlsøy kommune. Kirkestedet Helgøy hadde eget posthus og fergeforbindelse fram til 1999. Nå er Helgøya fraflyttet og blir mest brukt som feriested.

Keiser Wilhelm II av Tyskland besøkte Helgøy flere ganger før 1914. W II skjenket sin vert, Handelsmann Christian Figenschau på Helgøy, etter en jakttur i 1892, et sett mansjettknapper med edle skinn og edelt metall. Disse finnes fortsatt i slekta.

Den kirken som står på Helgøy i dag, ble brakt hit fra Hamn i Senja i januar 1888. Den kom til Hamn ca. 1877, før dette hadde den stått på Hemnes i Helgeland, og var opprinnelig bygd i 1741. Kirken den erstattet på Helgøy hadde stått der i 225 år. Helgøy kirke blir fremdeles brukt ved spesielle anledninger, og da settes det opp ferge for passasjertrafikk.

## Referanser


## Eksterne lenker
* Satellittbilde over Helgøya
* Håvard Dahl Brattrein: Bygdebok for Karlsøy og Helgøy
Hagbard og Signe

**Hagbard og Signe** er et sagn om Hagbard Unge og Signelill som er forelsket i hverandre. Hagbard er kongssønn, og Signe er datter av en annen konge. 

Islendingen Arne Magnusson (jfr Den arnamagnæanske samling), skrev ned sagnet om Hagbard og Signe ca. 1700. Han kunne berette at Hagbard ble begravet inne i den gamle steinsettingen ved Agnes ved Stavern. Han hadde fått høre at det var Hagbard Konge som var begravet her, og at "Signelild" også var kongsdatter. Hagbard kunne ikke få henne, for han hadde drept brødrene hennes på en vikingeferd.

I sine Norgesbeskrivelser fra 1820-35 skriver Jens Kraft at stedet der Hagbards Signe "af Hengivenhed" frivillig endte sine dager "skal have været paa Gaarden Fritzøes Grund ved Farrisvandet". Andreas Faye forteller det samme om «Harbor og Signe» i *Norske Sagn* (Faye 1833:159-165). 

På toppen av Jomfruhalvøya i Farris finner vi ei lita hule under en stein som den dag i dag kalles Jomfruburet, og som settes i forbindelse med sagnet. Grevinne Reventlov oppholdt seg på Herregården i Larvik i 1780, og malte da Jomfruburet på Jomfruhalvøya. Maleriet er den dag i dag å se på Herregården, og Signe skimtes under steinhella.

Historien finnes i flere versjoner, og er blitt knyttet til mange steder både i Norge, Danmark og Sverige.

Hagbards grav (eller Agnesskipet) kalles en steinsetting som ligner et skip. Denne steinsettingen finnes på Agnes i Larvik kommune.

Det finnes også en Hagbards grav i Örebro kommune, i det gamle Lännäs sokn.

## Se også
*Steigen Sagaspill, et stort teaterstykke basert på dette sagnet.
Hell

:*Denne artikkelen handler om stedet Hell. For å lese om *hell* i betydningen [[flaks]] eller [[lykke]], se det.*

**Hell** er sentrum i Lånke i Stjørdal kommune, Trøndelag. Hell ligger sør for Stjørdalselva og Trondheim lufthavn, Værnes. Før det ble broforbindelse over Stjørdalselva i 1856, var det fergetrafikk over elva ved Sandfærhus og Mælen. Hell var administrasjonssentrum i Lånke kommune inntil 1. januar 1962, da kommunen inngikk i nye Stjørdal kommune. Hell ble regnet som eget tettsted av Statistisk sentralbyrå frem til 2019, da det ble regnet sammen med Stjørdalshalsen. I 2021 ble stedet igjen skilt ut som eget tettsted, og fra 2024 ble det del av Stjørdalshalsen igjen. Helleristningene på Hell er datert til steinalderen, og utført i med en noe unik teknikk hvor helleristningene er skåret inn i berget, i stedet for å bli hugget inn.

## Navn

Hell er blitt en turistattraksjon fordi *Hell* betyr helvete på engelsk. Besøkende, gjerne fra utlandet, kommer til Hell stasjon for å ta bilde av skiltet med stedsnavnet og skiltet med teksten *Hell Gods Expedition*. Dette er den gamle skrivemåten for godsekspedisjon, og også dette har en spesiell betydning på engelsk, nemlig «gudenes ekspedisjon». 

Navnet Hell kommer fra det gammelnorske ordet *hellir*, som betyr heller, klippehule, skjult under en utoverhengende klippe. 

Hell Kjøpesenter ligger på Sandfærhus på den andre siden av Stjørdalselva, men har allikevel navn etter stedet, i likhet med Scandic Hell, et av de største hotellene i Norge. Årlig arrangeres festivalen Blues in Hell, som i 2010 ble kåret som en av de beste bluesfestivalene i Europa.

## Samferdsel
Hell-området er i dag et travelt trafikknutepunkt med Trondheim lufthavn Værnes som nærmeste nabo. Fra Europavei 6 på Sandfærhus er det avkjørsel til Selbu og Tydal med flott helårs vei (Fylkesvei 705) over fjellet til Brekken og Røros, eller Sverige gjennom Funäsdalen. 

Nordlandsbanen knyttes ved Hell stasjon til Meråkerbanen, som går inn på det svenske jernbanenettet via Storlien til Stockholm. Kort vei fra Hell knyttes Europavei 6 til Europavei 14, som går mot øst til riksgrensen på Storlien.

## Referanser


## Eksterne lenker
* 
* Historiske bilder fra Hell
* Blues in Hell
Massimo D’Alema

**Massimo D'Alema** (født  20. april 1949 i Roma) er en italiensk journalist og politiker (Partito Democratico). Han har vært Italias statsminister og utenriksminister, det siste under Prodi-regjeringen.
## Liv og virke
D'Alema har hatt regionale politiske verv i Pisa og Puglia. Han var medlem av Italias deputertkammer fra 1987 til 2013. Fra 1998 til 2000 var han  Italias statsminister og utenriksminister og visestatsminister fra 2006 til 2008. Fra 2004 til 2006 var han medlem i Europaparlamentet, i den sosialistiske fraksjonen.

D'Alema var tidligere marxist og med i det italienske kommunistpartiet, men etter at dette ble slått sammen med mer moderate partier har han gått noe bort fra dette.

D'Alema var tidligere redaktør i den venstreorienterte avisen *L'Unità*. Han har utgitt åtte bøker, hvorav fire er på forlaget Mondadori, som eies av Silvio Berlusconi. Dette har ført til at deler av venstresiden har kritisert D'Alema for å ha bånd til Berlusconi.

## Referanser


## Eksterne lenker
* 
*
Harpefoss

**Harpefoss** er en bygd og et tettsted i Sør-Fron kommune i Innlandet. Tettstedet har  innbyggere per 1. januar , og ligger i Gudbrandsdalen.

Harpefoss oppsto som navn etter jernbaneutbyggingen i 1896, da jernbanestasjonen fikk navnet Harpefoss. Tidligere gikk området under navnene Skurdal og Ryssland, henholdsvis på vestre og østre side av Lågen. Harpefoss var navnet på fossen som skilte de to grendene.

Ved jernbaneutbyggingen ble Harpefoss hotell oppført. Det er det eneste av de opprinnelige hotellene fra jernbaneutbyggingstiden som fortsatt står i Gudbrandsdalen. Det er oppført i sveitserstil med nygotiske trekk. Det er for lengst nedlagt som hotell, og etter en periode som landhandeldrift (A Wadahl) er huset nå bolig. Fra 2010 ble Harpefoss hotell igjen åpnet som kulturarena for kunst, litteratur og musikk.

Fossen Harpefoss er en foss i Gudbrandsdalslågen. I en kilometerlang strekning renner Lågen i en trang canyon. Fossen ble i 1960-årene utbygget. Fallhøyden er 35 meter, og Harpefossen kraftverk ved Solbrå har en installert effekt på 92 MW.

Turisme har betydd mye for stedet. Siden jernbanen kom og lett kunne frakte gjester til dalen har seterområdene vært utnyttet til turisme. De høyfjellshotellene som fortsatt er i drift er Wadahl og Gålå. Ved Gålåvannet spilles hvert år Peer Gynt på en friluftscene. Pensjonatene Skogly og Grøntuva er for lengst nedlagt. I nyere tid er gardsturismen en aktuell form for turisme. Sygard Grytting drives som overnattingssted, og Rudi Gard drives som et opplevelsessted med forskjellige arrangementer. Fron badeland ligger på Harpefoss.

Sør-Fron ungdomsskole ligger på Harpefoss. Det var den tredje ungdomsskolen som ble etablert i Norge, så tidlig som i 1959. Ved ungdomsskolen er Sør-Fron kulturhus bygget, og brukes til idretts- og kulturarrangementer.

Harpefoss stasjon er for lengst nedlagt, og poststedet 2645 Harpefoss er også borte.

## Referanser


## Bilder

Fil:Fron badeland I.jpg|Fron badeland
Fil:FV312 ved Harpefoss.jpg|Tettstedet ligger ved fylkesvei 312, tidligere E6.
Fil:Harpefoss stasjon.jpg|Stasjonen er nedlagt.
File:Norwegen 1998 (780) Gudbrandsdalslågen (50596664737).jpg|Harpefossen
Skillebekk

::*For stedet i [[Nittedal]] med samme navn, se [[Skillebekk (Nittedal)]]
::*For gaten i strøket med samme navn, se Skillebekk (Oslo)

**Skillebekk** er et strøk i indre by i Oslo, bydel Frogner. Det består av boliger, for en stor del leiegårder fra slutten av 1800-tallet (murbyen) og noe næringsvirksomhet.

## Beliggenhet

Kartet viser strøkets gater og uoffisielle «grenser». Skillebekk grenser mot Ruseløkka i øst, Frogner med Gimle i nord, Skarpsno i vest, og Filipstad og Frognerstranda i sør.

Drammensveien går gjennom strøket, som ligger mellom Solli plass og Skarpsno.

## Historie
Strøket har navn etter *Skillebekken*, som fikk dette navnet fordi den dannet *skillet* (grensen) mellom Bymarken og Frogner hovedgård i Aker inntil byutvidelsen i 1878. Opprinnelig het den *Styggedalsbekken*. Bekken ble lagt i rør i 1885, og Niels Juels gate ble anlagt i bekkefaret. Husmannsplassen *Skillebekk* under gården Frogner er nevnt i en grenseoppgang i 1733. I slutten av 1700-årene var plassen blitt en forpaktningsløkke under Frogner, men ble frasolgt gården i 1811. Løkken fikk i 1833 en hovedbygning tegnet av arkitekt Christian H. Grosch, som ble revet da strøket ble fortettet med ny bebyggelse i 1930-årene. Vestre del av strøket er dominert av leiegårdsbebyggelse fra 1880-årene, med enkelte innslag av villabebyggelse. Sør for Drammensveien mot Solli plass fikk området Hjortnes modernistisk blokkbebyggelse i 1930-årene.

Skillebekk er omhandlet i romanen *[[Beatles (roman)|Beatles]]* av Lars Saabye Christensen.

## Parker og plasser
Kjernen i strøket er plassen med Olaf Bulls plass, som til 2018 het Skillebekkparken, der Drammensveien og Munkedamsveien møtes. Strøkets andre park er Framneshaven (Tinker'n), som ligger på høyden mot Filipstad og Frognerkilen.

## Se også
*Ruseløkka/Skillebekk Beboerforening
Sagaspill

Et **sagaspill** er et skuespill som er basert på en saga. 
Sagaspillene er gjerne utviklet av lokale krefter med interesse for historie og teater, på steder som kan knyttes til episoder som enten har skjedd, eller bare «må ha vært slik». Manuskriptet kan utvikles sammen med en anerkjent forfatter. Mange sagaspill har utgangspunkt i Olav den helliges kristningsferd rundt om i Norge, som kulminerte med slaget på Stiklestad. Dette er nå blitt til det årvisse Stiklestadspelet.

En slektning av sagaspill finner vi i pilegrimsspillene som foregår langs kjente pilegrimsruter.

**Kjente sagaspill:**
:Stiklestadspillet
:Mostraspelet med manus av Johannes Heggland. (Også utgitt som tegneseriehefte med tegninger av Jarl Hugo Låstad.)
:Steigen Sagaspill.
:Haraldsspelet – vandreforestilling i kystkommunene i Sunnhordland.
:Egdene våkner – Arendal
:Håkon og Kark (Korsvikaspillet) - Trondheim
Institutt for musikk (NTNU)

**Institutt for musikk** ved Norges teknisk-naturvitenskapelige universitet (NTNU) i Trondheim ble opprettet 1. september 2002 etter sammenslåingen av Musikkonservatoriet i Trondheim og Musikkvitenskapelig institutt. Instituttet hører inn under Det humanistiske fakultet.

Som en følge av fusjonen mellom NTNU, Høgskolen i Sør-Trøndelag, Høgskolen i Gjøvik (nå: NTNU i Gjøvik) og Høgskolen i Ålesund (nå: NTNU i Ålesund), er det til dels store endringer i institutt- og fakultetsstrukturen ved NTNU fra 1. januar 2017. Dette berører i liten grad Institutt for musikk, som videreføres uten større endringer.

Instituttet har disse lokalene:
*Konservatorieutdanningen: Olavskvartalet, Trondheim 
*Musikkvitenskap: universitetssenteret, Dragvoll
*Musikkteknologi: Fjordgata 1
*Dansefaget: Dragvoll (administreres av Rådet for folkemusikk og folkedans)

## Historie
Musikkonservatoriet i Trondheim ble etablert i 1911, da som den private Trondhjems musikskole. I 1973 ble denne nedlagt, og videreført i Trondheim kommunale musikkskole og Trøndelag musikkonservatorium. 

Etter et kort periode som del av Høgskolen i Sør-Trøndelag fra 1994 til 1996, ble konservatoriet, nå under navnet Musikkonservatoriet i Trondheim, innlemmet i NTNU ved NTNUs etablering i 1996. Den såkalte jazzlinja ble etablert i 1979.

Musikkvitenskapelig institutt ble opprettet i 1962 og var da en del av Norges lærerhøgskole. 

## Referanser


## Eksterne lenker
* Instituttets sider på NTNUs internettsider
Trondheimsolistene

**Trondheimsolistene** er et internasjonalt anerkjent norsk kammerorkester som ble etablert i 1988 av fiolinist Bjarne Fiskum, som et tilbud til studenter ved Musikkonservatoriet i Trondheim. Orkesteret består av unge og talentfulle musikere. Trondheimsolistene har spilt konserter i en rekke land, bl.a. England, Frankrike, Tyskland og USA.

Orkesteret har vunnet fire Spellemannpriser i klassen klassisk: Spellemannprisen 2006 for albumet *[[Wolfgang Amadeus Mozart|Mozart]]: Violin Concertos* (2L) sammen med Marianne Thorsen, Spellemannprisen 2010 for albumet *In Folk Style*, Spellemannprisen 2016 for albumet *Reflections* og Spellemannprisen 2021 for albumet *Visions of Tango* (sammen med Håkon Skogstad med Atle Sponberg). I tillegg var de nominert til Spellemannprisen 2008 for albumet *Divertimenti*.

Trondheimsolistene har vært på en rekke turneer med Anne-Sophie Mutter og i 2008 utgir de sin andre plate sammen, *In tempus praesens* (Deutsche Grammophon).

Cellist Øyvind Gimse var kunsterisk leder fra 2002 til 2017, da overtok Geir Inge Lotsberg.

## Diskografi
	
Trondheimsolistenes diskografi inkluderer over 25 utgivelser. Deres siste utgivelser har resultert i to Spellemannpriser og hele Grammy-nominasjoner. De har spilt inn alle Edvard Griegs komposisjoner for strykere og deres innspillering av hans strykekvartett nr. 1 i G-moll med arrangement for strykeorkester av Bjarne Fiskum mottok prisen French Diapason d'Or. I tillegg til egne utgivelser deltar Trondheimsolistene på en rekke utgivelser med solister og artister i forskjellige musikalske sjangre.

## Utmerkelser
* Trondheim kommunes kulturpris 1992
* Spellemannprisen 2006 i klassen klassisk musikk for *[[Wolfgang Amadeus Mozart|Mozart]]: Violin Concertos* sammen med Marianne Thorsen
* Anders Jahres kulturpris 2007
* Sør-Trøndelag fylkes kulturpris 2008 sammen med grunnlegger Bjarne Fiskum
* Nominert til Spellemannprisen 2008 i klassen klassisk for albumet *Divertimenti*
* Spellemannprisen 2010 i klassen klassisk musikk for albumet *In Folk Style* 
* Spellemannprisen 2016 i klassen klassisk for albumet *Reflections*
* Gammleng-prisen 2019 i klassen kunstmusikk
* Spellemannprisen 2021 i klassen klassisk for albumet *Visions of Tango* sammen med Håkon Skogstad med Atle Sponberg

## Referanser


## Eksterne lenker
* 
* 
* musikkmerket 2L
Endoplasmatisk retikulum

**Endoplasmatisk retikulum** (**ER**) er en celleorganell som består av membraner.
Mange av cellens biokjemiske prosesser foregår i disse membranene, bl.a. membransyntesen.

Man skiller mellom *glatt* og *kornet* endoplasmatisk retikulum, hvor det sistnevnte er kjennetegnet ved at det har mange ribosomer festet til seg. Den delen hvor ribosomene er festet vil det foregå utskilling av kalsium, lagring av steroider og syntesering av proteiner. «ER» står også for mye av transporten inn -og ut av cellekjernen. I Den «glatte» delen foregår det utrensing.

## Eksterne lenker
*
Giovanni Capurro

**Giovanni Capurro** (født 5. februar i Napoli, Italia 1859, død 18. januar 1920 i Mexico by) var en italiensk poet. 

Sammen med sangeren Eduardo di Capua skrev Capurro sangen «O sole mio». 

## Referanser


## Eksterne lenker
* 
* 
*
Nesøya-ulykken

**Nesøya-ulykken** var en flyulykke som inntraff på Nesøya utenfor Oslo den 14. april 1963 kl. 13:18.

Et Vickers Viscount 759D fly fra Icelandair Flugfélag Íslands TF-ISU «Hrimfaxi» styrtet i et boligområde på Nesøya. Det hadde åtte passasjerer og en besetning på fire. Alle tolv omkom. Ingen på bakken ble skadet.

Flyet hadde startet fra Kastrup i rute til Reykjavík via Bergen og Oslo og var på vei til Fornebu da ulykken skjedde.

## Ulykkesårsak
Det ble antatt at kapteinen under innflyvning til Fornebu mistet kontroll over flyet i så lav høyde at det ikke lot seg gjøre å korrigere høyden. Havarikommisjonen har ikke vært i stand til å kunne stadfeste ulykkesårsaken. Fra det tilgjengelige materiale ser kommisjonen at det er mulighet for at det kan ha dannet seg is på stabilisatorrorene, eller at propellene var blitt stilt inn på laveste stigningsvinkel.

Av de to hypoteser anser kommisjonen at det er en svak mulighet for at den siste hypotese er svakt mer sannsynlig enn den første.

## Referanser


## Eksterne lenker
* Aviation-safety.net – Informasjon om Icelandair Flugfélag Íslands TF-ISU
Hatet (film)

***Hatet*** er et fransk kriminal-drama fra 1995 regissert av Mathieu Kassovitz. Filmen utforsker temaer som politivold, rasisme og misfornøyde ungdommer i forstads-Paris. Filmen viser tjuefire timer av livet til tre venner som bor i en drabantby hvor et opprør nettopp har blitt slått ned av politiet.

Filmen er i sort-hvitt.

## Handling og rollefigurer

Jødiske «Vinz» (Vincent Cassel) er fylt av raseri og ser på seg selv som en råtass, på linje med «Travis Bickle» (Robert de Niro) i den amerikanske filmen *[[Taxi Driver]]*. Nordafrikanske «Saïd» (Saïd Taghmaoui) prater konstant, mens den afro-karibiske «Hubert» (Hubert Koundé), som er bokser, prøver å gjøre noe av seg selv, og komme ut av ghettoen.

En av vennene deres har blitt banket opp av politiet mens han var i varetekt, noe som starter opprøret. Vinz finner en pistol som tilhører politiet og sier at hvis vennen dør i varetekt skal han drepe en politimann.

## Etter at filmen kom ut

Filmen ble en stor suksess, og skapte mye debatt i Frankrike om særlig vold. Statsminister Alain Juppé ordnet det slik at hele regjeringen så filmen. Politivaktene som passet på snudde ryggen til som protest mot filmens fremvisning av politivold.

Kassovitz ble kåret til beste regissør under filmfestivalen i Cannes. Filmen ble kåret til beste film under utdelingen av César-prisen.

Vincent Cassel ble en stor stjerne etter filmens utgivelse.

## Skuespillere
* Vincent Cassel som Vinz
* Hubert Koundé som Hubert
* Saïd Taghmaoui som Saïd
* Marc Duret som Inspektør Notre Dame
* Abdel Ahmed Ghili som Abdel
* François Levantal som Astérix
* Benoît Magimel som Benoît
* Andrée Damant som en concierge
* Philippe Nahon som politi-sjefen
* Zinedine Soualem som en politi-betjent
* Vincent Lindon som en alkohol-påvirket mann
* Karin Viard som en ung kvinne
* Anthony Souter som en skinhead

## Referanser


## Eksterne lenker
* 
* Omtale hos ''Cinerama.no''
Restaurasjonen

**Restaurasjonen** kan vise til

*Restaurasjonen i England; gjeninnsettelsen av monarken i 1660 og Karl IIs regjeringstid
*Restaurasjonen i Frankrike; gjeninnsettelsen Bourbonerne og gjenopprettelsen av Den katolske kirkes hierarki i Frankrike etter  Napoleon Bonapartes fall
* Restaurasjonen i Spania; periode med monarki 1878&ndash;1931, mellom første og andre republikk
Alberto Juantorena

**Alberto Juantorena Danger** (født 1950 i Santiago de Cuba) er en tidligere kubansk friidrettsutøver. Under Sommer-OL 1976 i Montréal ble Juantorena første utøver til å vinne 400 meter og 800 meter i de samme lekene.

Juantorena spilte først basketball, men ble oppdaget av en polsk friidrettstrener, Zygmunt Zabierzowski, som overtalte ham til å begynne med løping. Bare ett år senere kom Juantorena til semifinalen på 400 meter i OL 1972 i München.

Han ble bedre kjent i årene som kom, og vant blant annet gull under universitetslekene i 1973, og sølv i de panamerikanske lekene i 1975, begge deler på 400 meter. Først i 1976 begynte han å satse seriøst på 800 meter, men de færreste trodde han kunne være med å kjempe om OL-gullet dette året.

Juantorena kom imidlertid til finalen, og ledet feltet gjennom det meste av løpet. Han vant på ny verdensrekord, 1.43,50. Tre dager senere vant han også finalen på 400 meter. Året etter vant han atter en gang begge distansene i Verdenscup-finalen i Düsseldorf. Samme sesong forbedret han sin verdensrekord på 800 meter til 1.43,40.

Juantorena, som nå fikk tilnavnet *El Caballo* (hesten), fortsatte å løpe i mange år, men nådde aldri opp på samme nivå som i 1976 og 1977. Han kom på fjerdeplass på 400 meter under Sommer-OL 1980 i Moskva. I VM 1983 pådro han seg en stygg ankelskade da han tråkket på lista i semifinalen på 800 meter. Dette ble hans siste deltakelse i et ordinært, internasjonalt mesterskap, fordi Cuba boikottet Sommer-OL 1984 i Los Angeles. Det ble imidlertid arrangert "erstatningsleker" av de landene som boikottet OL (dette skjedde også i 1980), og i disse delte Juantorena seieren på 800 meter med polakken Ryszard Ostrowski.

## OL-medaljer
*  1976  Montréal -  **Gull** i friidrett, 400 meter menn  Cuba
*  1976  Montréal -  **Gull** i friidrett, 800 meter menn  Cuba

## Referanser


## Eksterne lenker
*
Bilbo

**Bilbo** kan vise til:

*Bilbao, by i Spania (baskisk navn)
*Bilbo Lommelun i J.R.R. Tolkiens *Hobbiten* og *Ringenes herre*
Kollektivisme

**Kollektivisme** er en politisk ideologi som vektlegger den samlede gruppe av mennesker i et samfunn fremfor det enkelte individ. Kollektivistene hevder at det individualistiske samfunnet har formet mennesket til å bli egoistisk, og at dersom man i samfunnet får gjennomgående kollektivisme så vil menneske utvikles til et kulturelt og kollektivt vesen. Til motsetning menes det at individualisme gjør mennesket destruktivt mot seg selv og andre.

Det motsatte av kollektivisme er individualisme og liberalisme.

## Referanser
Tanga

En **tanga** er en liten bikinibukse eller truse med høy skjæring.
Den har tynne stropper langs begge sidene, og har mer eller mindre smal dekning bak. De brukes oftest av kvinner, men det finnes også versjoner for menn.

## Se også
* G-string

## Eksterne lenker
*
Grunneiendom

En **grunneiendom** er en geografisk del av landet som har et eget eierforhold. I vertikalplanet strekker en grunneiendom seg så langt oppover og nedover som den er praktisk nyttbar.

For å oppnå fullt rettsvern må eiendommen være registrert i matrikkelen. 
Den vil da være registrert med et unikt matrikkelnummer (i Norge: gårdsnummer og bruksnummer). Den kan da pantsettes, eller hjemmelen kan overføres til andre. Den har en verdi som kan realiseres ved et salg. 

Hjemmelshaveren kan enten være en enkelt person, flere enkeltpersoner, et selskap *(en juridisk enhet*), en kommune, en privat eller offentlig institusjon eller staten.

En ny grunneiendom blir normalt etablert ved at det utføres en delingsforretning, og utarbeides et målebrev som beskriver grensene. Målebrevet blir tinglyst. I særlige tilfeller kan en ny grunneiendom også etableres ved et registreringsbrev.

En grunneiendom kan ha underenheter festenummer og seksjonsnummer.

## Se også
* Grunneier 
* Fast eiendom 

## Eksterne lenker
* Statens kartverk, tinglysingen
* Delingsloven
Eidanger kirke

**Eidanger kirke** ligger sentralt i det som tidligere var Eidanger kommune, som nå er en del av Porsgrunn kommune i Telemark fylke. Kirken var opprinnelig en forholdsvis enkel steinkirke i romansk stil, sannsynligvis bygget ca. 1150.

Kirken ble påbygget i 1787 og fikk nytt sakristi i 1981. Utvidelsen og sakristiet er i tre. På nordsiden av kirken har vært to tilbygg; Halvor Nielsens sakristi og den såkalte «Løvenskioldske begravelse». Den siste var et murt tilbygg på nordsiden, nær vestre dør. Her lå blant andre konferensråd Herman Leopoldus Løvenskiolds to hustruer Inger Borse (d. 1714) og Kirsten Sørensdatter Brinck (d. 1736).

Altertavlen, glassmaleri og prekestolen er fra 1991 og laget av Terje Grøstad. Motivet på altertavlen er Jesu fødsel, nattverden, Jesu dåp og Marias bebudelse. Glassmaleriene viser Faderen, Sønnen og Den hellige ånd. Døpefonten er i stein. Den regnes for å være svært gammel, men ble omhugget i 1890-årene. Kirken har to kirkeklokker: en fra 1720 med inskripsjonen *Gloria in exelsis Deo* og en fra 1940 med inskripsjonen *Land, Land, Land, Hør Herrens Ord*.

## Referanser


## Litteratur
* 
* 

## Eksterne lenker
* 
* 
* 
* Porgrunn bibliotek
Mesterligaen 2005/2006

**[[Mesterligaen i fotball for menn]] 2005/06** ble arrangert av UEFA. Mesterligaen er Europas mest prestisjetunge fotballturnering for klubblag.
Norge stilte med to lag, Rosenborg Ballklub og Vålerenga. Rosenborg slo ut Steaua București i tredje kvalifikasjonsrunde og gikk til gruppespillet. Vålerenga tapte på straffer i siste og avgjørende kamp mot Club Brugge i den siste kvalikrunden.
Nummer én og to i det innledende puljespillet går til åttendedelsfinaler. Nummer tre i hver pulje går direkte inn i tredje runde av UEFA-cupen.

## Kvalifisering
### Første runde

### Andre runde

### Tredje runde

## Gruppespill
### Gruppe A

### Gruppe B

### Gruppe C

### Gruppe D

### Gruppe E

### Gruppe F

### Gruppe G

### Gruppe H

## Sluttspill
### Åttendedelsfinaler

### Kvartfinaler

### Semifinaler

### Finale
Jon Bratt Otnes

**Jon Bratt Otnes**, egentlig **Jon Jakob Otnes** (født 12. juli 1919 i Kristiania, død 16. oktober 2004 i Oslo) var en norsk operasanger, som senere arbeidet for FN og Handelsdepartementet med handelsrådgivning for utviklingsland og var honorær generalkonsul for Albania. Han ble kjent for å hevde at han var Norges rettmessige konge, selv om han var av husmannsslekt. Påstandene hans ble gjentatte ganger tilbakevist av genealoger.

Han ble født i Kristiania, hvor han sang i Olavsguttene. I 1937 ble han grammofonartist med Columbia Danseorkester under ledelse av Øivind Bergh («San Francisco» / «Vil du»). I løpet av et år kom ytterlige ca. 10 «slagerplater». Otnes debuterte som lyrisk tenor i 1942, på en tid da få artister deltok i forestillinger arrangert av Nasjonal Samling. Etter annen verdenskrig ble han bøtelagt for sitt medlemskap i Nasjonal Samling (NS) . Han medvirket også i den vesttyske musikkfilmen *Die ganze Welt singt nur Amore* fra 1956.

Etter at stemmen sviktet arbeidet Otnes for Norges Varemesse] og senere for FN som handelsrådgiver i Indonesia. Etter returen til Norge var han leder for Handelsdepartementets veiledningskontor for utviklingsland. Han var også Albanias generalkonsul i Norge.

I 1969/70 begynte Otnes å bruke *Bratt* som mellomnavn. I 1972 publiserte han en anetavle som skulle vise hans avstamning fra de norske konger før dansketiden via «Bratt-ætten», som riktignok har eksistert, men ikke slik den ble fremstilt av Otnes. Påstanden var at dersom slekt hadde fått følge slekters gang på tronen, ville Otnes vært Norges (og Sveriges) konge. Påstandene er tlbakevist flere ganger av profesjonelle genealoger.

Han døde i 2004 og er gravlagt på Vestre gravlund i Oslo.

## Husmannsslekten Otnesbukta
Otnes' familie kan kun føres tilbake til 1790, da tippoldefaren Ole Toressen (død 1833) var husmann i Bergfallvika i Aure og arbeidet ved offisersgården Bergfall. I 1800 flyttet familien til husmannsplassen Otnesbukta, hvor de måtte tegne hard husmannskontrakt med gjeting og onnearbeid, og tok siden navn etter husmannsplassen. Jon Otnes' farfar Lars Olsen (Otnesbukta) (1849–1936) var opprinnelig husmann, men kjøpte plassen Bekken i 1898 og ble dermed selveier og småbruker. Jon Otnes' far var Ole Otnes (1876–1923)..

## Referanser


## Kilder
* «Svindel med Ynglinge-ætten» av Tore H. Vigerust, *Dagbladet* 21. desember 1989
* «Husmannsætten Otnesbukta 200 år» av Tore H. Vigerust 1990/2002
* «Han er vårt egentlige kongsemne» i *Aftenposten* 22. oktober 2000
* Nekrolog i *Aftenposten* 25. oktober 2004

## Eksterne lenker
* ''Rundlurte Aftenposten'' - Dagbladet 22. oktober 2000
* «Tipptippoldemor er kanskje ikke adelig likevel», *Aftenposten* 10.11.2000
* Debatt om slekten til Jon Bratt Otnes, Digitalarkivet 11.12.2006–28.10.2007
* Debatt om Bratt-tavlen til Otnes, Digitalarkivet 18.3.–12.12.2010
Fornebu-ulykken

**Fornebu-ulykken** var en flyulykke som inntraff på Oslo lufthavn, Fornebu den 30. januar 1973 med flight SK370 fra Scandinavian Airlines. Ulykken skjedde da flyet avbrøt takeoff og ikke klarte å stoppe før enden av rullebanen, slik at det skled ut på den islagte fjorden. Etterhvert sank flyet gjennom isen. Ingen personer omkom eller fikk fysiske skader som følge av ulykken. Flyet var av typen Douglas DC-9-21.

## Ulykkesforløp
Rute SK370 var kveldsruten fra Oslo lufthavn Fornebu til Alta lufthavn, med mellomlanding på Tromsø lufthavn, Langnes. Klokken 2318 fikk mannskapet tillatelse fra kontrolltårnet til å ta av på rullebane 24 på Fornebu. Aksellerasjonen foregikk uten problemer og flyet roterte ved VR, 125 knop / 232&nbsp;km/t, hastigheten hvor nesen på flyet løftes opp fra rullebanen. I samme øyeblikk ble varselsystemet for steiling (''stall'') aktivert og til tross for at hastigheten på flyet hadde økt til 140 knop / 259&nbsp;km/t valgte piloten å avbryte avgangen.

De resterende 1100 metrene av rullebanen var ikke tilstrekkelig til å stoppe flyet, samtidig som reverseringen ikke klarte å iverksettes fullt ut. Dermed kjørte flyet til slutt ut av rullebanen og ut på den islagte Oslofjorden. Flyet stoppet på isen om lag 20 meter fra strandbredden og full evakuering av passasjerene ble iverksatt av mannskapet. Alle ombord på flyet kom seg ut før det 20 minutter senere gikk igjennom isen og sank på 10 meters dyp.

I ettertid kom det frem av undersøkelsene at flyet de siste dagene før ulykken hadde vært plaget av en rekke advarsler om *stall*. Årsaken var feil ved flyets Stall Warning Transducer som er en del av systemet som varsler om at flyet kan steile. LN-RLM ble hevet noen dager etter ulykken, men var så korrodert at den ikke lot seg reparere og ble til slutt kondemnert. Deler av flyet ble siden brukt i diverse flyundervisning. Cockpitens midtkonsoll er nå i bruk i flysimulatoren på SAS-Museet.

## Referanser


## Eksterne lenker
* Aviation-safety.net – Informasjon om SAS Flight 370
* Airliners.net – Bilder av SAS DC-9-21 LN-RLM før og etter ulykken
Pucallpa

**Pucallpa** (Quechua: *rød jord*) er hovedstad i regionen Ucayali i Peru og har mer enn 200&nbsp;000 innbyggere. Byen ligger i Amazonasbekkenet, ved elva Ucayali, som er en stor sideelv til Amazonas. Byen ble offisielt grunnlagt 13. oktober 1888, imidlertid har det vært bosetning der helt fra 1534.

Pucallpa var en isolert by frem til 1945 da den 846 km lange veien mellom Lima og Pucallpa ble ferdigstilt. I dag har byen en rekke sagbruk, fabrikker for utvinning av mahogny-olje samt at det finnes en del jordbruk rundt byen. Pucallpa er også endepunkt for en 76 km lang rørledning fra Ganso Azul-oljefeltet sørvest for byen.

De vernede skogsområdene Alexander von Humboldt nasjonalpark og Biabo-Cordillera Azul nasjonalpark ligger rett vest for Pucallpa.

Den 23. august 2005 styrtet en Boeing 737 fra flyselskapet TANS Peru (Flight 204) rett utenfor byen. 57 overlevde styrten mens 43 personer omkom.

## Eksterne lenker
* 
*  Pucallpa turistinformasjon 
*  VirtualPeru.net: Pucallpa
Knute Nelson

**Knute Nelson** (1843–1923) var en norsk-amerikansk politiker. Han ble født på Voss og utvandret til Amerika som barn sammen med sin enslige mor.

Under den amerikanske borgerkrigen tjenestegjorde han i unionshæren. Han ble lærer og senere advokat i Wisconsin og Minnesota.

Nelson ble medlem av delstatsforsamlingene i Wisconsin og Minnesota, medlem av Representantenes hus i den amerikanske kongressen, guvernør i Minnesota og fra 1895 til sin død medlem av Senatet. Nelson var republikaner.

Som senator stod han bak viktige lovforslag som Nelsons konkurslov (Nelson Bankruptcy Act) i 1898 og opprettelsen av det amerikanske handels- og arbeidsdepartementet i 1902, som var i bøndenes og arbeidernes interesse.

Senator Nelson var, ifølge historiker Odd Lovoll, «selve personifikasjonen av den amerikanske drøm» innen det norsk-amerikanske miljøet, men politisk sett var han mer moderat eller konservativ enn de fleste av sine landsmenn.

## Se også
* MS «Knute Nelson», oppkalt etter Knute Nelson.

## Referanser


## Litteratur
*
*
*
*
*
*
*
*

## Eksterne lenker
* 
* 
* Christine Spersrud Haug i *[[Dagbladet]]* 30. september 2012: «Den norske cowboyen» (besøkt 1. oktober 2012)
Urinrør

**Urinrøret** (*uretra*), som inngår i urinveiene, er en biologisk kanal som leder urin fra urinblæren til den eksterne *urinveisåpningen*. Hos begge kjønn har urinrøret som oppgave å lede urin fra urinblæren og ut av kroppen, men hos hannkjønn fungerer det også som sædleder under ejakulasjon.

Hos pattedyr ender hunnindividers urinrør i vulva, mellom klitoris og vagina. Hos kvinner er det ca. 4 cm langt. Hos hankjønn ender det på den ytre enden av glans penis. Mannens urinrør er ca. 19-20 cm langt og tredelt. Det *prostatiske* urinrøret går fra urinblæren og gjennom prostata. Det *membranøse* urinrøret, den korteste og smaleste delen, går fra prostata til den indre enden av penis. Det *penile* urinrøret går gjennom svamplegemet i penis, og ender på de ytre enden av glans penis.

## Se også
* Urin
* Urologi
* Urinveisinfeksjon
* Prostata
Mötley Crüe

**Mötley Crüe** er et amerikansk glam metal-band som startet sin karriere i Los Angeles, California i 1981. 

Bandet blir ofte kategorisert innen genren hair metal. Navnet *Mötley Crüe* kommer av at en venn av Mick Mars (som da spilte i bandet White Horse) sa *«What a motley looking crew»*. Bandet ble raskt veldig populært med låter som *«Home Sweet Home»* og *«Looks That Kill»*. De er også kjent for sitt lettsindige forhold til rusmidler.

I starten bestod gruppen av vokalist Vince Neil, vokalist og bassist Nikki Sixx, trommeslager Tommy Lee og gitarist Mick Mars. I 1992 forlot Neil bandet og John Corabi ble ny vokalist. Neil returnerte imidlertid til bandet i 1997. Mötley Crüe har fått en stjerne på Hollywood Walk of Fame.

I januar 2015 annonserte Mötley Crüe at de hadde blitt enige om å legge ned virksomheten i løpet av året. Bandet fortsatte imidlertid å holde konserter utover året, den siste på nyttårsaften i Los Angeles. Bandet startet imidlertid opp igjen i 2018.

Mötley Crüe har holdt konsert i Norge flere ganger, senest 11. juni 2023 på festivalen Trondheim Rocks.

## Diskografi
* 1981 – *[[Too Fast for Love]]*
* 1983 – *[[Shout at the Devil]]*
* 1985 – *[[Theatre of Pain|Theater of Pain]]*
* 1987 – *[[Girls, Girls, Girls (album)|Girls, Girls, Girls]]*
* 1989 – *[[Dr. Feelgood]]*
* 1991 – *[[Decade of Decadence]]*
* 1991 – *[[Mötley Crüe: Best of 1981-1991|Best of 1981-1991]]*
* 1994 – *[[Mötley Crüe (album)|Mötley Crüe]]*
* 1997 – *[[Generation Swine]]*
* 1997 – *[[Mötley Crüe: Best of 1981-1997|Best of 1981-1997]]*
* 1998 – *[[Greatest Hits (Mötley Crüe)|Greatest Hits]]*
* 1999 – *[[Mötley Crüe - Live: Entertainment or Death|Live: Entertainment or Death]]*
* 2000 – *[[New Tattoo]]*
* 2005 – *[[Red White and Crüe]]*
* 2008 – *[[Saints of Los Angeles]]*

## Referanser


## Eksterne lenker
* 
* 
*
Andrea Ehrig-Mitscherlich

**Andrea Ehrig-Mitscherlich**, pikenavn Mitscherlich, gift Schöne, Ehrig (født 1. desember 1960 i Dresden, Sachsen), er en tysk tidligere skøyterløper. I 1980-årene var hun regnet som en av verdens fremste langdistanseløpere. Allerede under OL 1976, 15 år gammel, tok hun sølv på  meter, ett hundredels sekund foran Lisbeth Korsmo på bronseplass. Under OL 1980 kom hun på fjerdeplass på  meter. Under OL 1984, tok hun sølv på  og  meter, og ble olympisk mester på  meter. I hennes fjerde og siste OL i 1988, tok hun to nye sølvmedaljer på langdistansene, og bronse på  meter.

Hun ble europamester fem ganger og verdensmester to ganger (1983 og 1985).

## Personlige rekorder

## Referanser




## Eksterne lenker
* 
*
Bitestikkel

**Bitestikkelen** eller *epididymis* er en lang, sammenkrøllet kanal i bakkant av testikkelen. Sperma produsert i testikkelen lagres midlertidig i bitestikkelen.

## Se også
*Bitestikkelbetennelse

## Referanser
Solsida

**Solsida** - i formene Solsida eller Solsiden - er en betegnelse som brukes i flere norske dalfører, spesielt i områdene rundt Gudbrandsdalen og ikke minst i Ottadalen som går i retning øst - vest. Betegnelsen angir den siden av dalen som får mest sol, altså den siden som ligger på nordsiden av dalen og vender sørover. Den andre siden av dalen kalles baksida. Gårdene på solsida var i de fleste tilfelle å foretrekke lokalklimatisk. Det er også verdt å merke seg at de eldste gårdstuna ligger midt i dalsida og der går den gamle hovedveien fra tun til tun. Nede i dalbunnen, der hovedveien gjerne går i dag, var det kaldere og dårlige grunnforhold. 

Veien langs solsida av dalen kalles ofte *Solsidevegen* i ulike varianter. For eksempel heter veien på solsida i Skjåk dels *Nordberg solside*, dels *Skjåk solside* Fylkesveg 2646.     Sistnevnte er et navn som brukes i flere norske dalfører, spesielt i områdene rundt Gudbrandsdalen. Betegnelsen angir den vegen som går på solsida av dalen, det vil si den siden av dalen som får mest sol. Ettersom de fleste gårder ligger på solsida av en dal, er Solsidevegen normalt også hovedvegen gjennom dalen. Solsidevegen var derfor normalt en høyere standard enn baksidevegen. I vår tid, etter bygging av ny vei for gjennomgangstrafikken, er dette ofte blitt omvendt. Det var mindre konfliktfylt å bygge ny vei på baksida.

Også i byer brukes betegnelsen *Solsiden*, f.eks. i Risør hvor havna ligger i retning øst-vest og skaper en side med sol og en side med mer skygge, særlig i lav vintersol.  

I overført betydning betegner «solsiden», mer generelt, de høyere sosiale lag; de økoniomisk vellykkede. «Livet på solsiden»: Livet som rik.
## Referanser
Baksida

**Baksida** er en betegnelse som brukes i flere norske dalfører, spesielt i områdene rundt Gudbrandsdalen. Betegnelsen angir den siden av dalen som får minst sol, altså den siden som ligger på sørsiden av dalen og vender nordover. Den andre siden av dalen kalles solsida. Veien langs baksida av dalen kalles baksidevegen.

Blant grunnkretsene finnes i 2020 *[[Lalm]] bakside* og *[[Ottadalen]] bakside* i Vågå kommune. I folketellingen for Sør-Fron kommune i 1990 var to av kretsene *Solsida* og *Baksida*. Lokalhistorisk skrift fra Sel (1981) skiller mellom gårder på *solsida* og gårder på *baksida*.

Mathias Marstein har utnyttet begrepet litterært i romanen «Solside og bakside» (1979).

Visuelt og funksjonelt har baksida tradisjonelt sammenhengende ett skog, mens solsida har dyrket jord helt til topps.

## Referanser
Heidal (tettsted)

:*For andre betydninger av Heidal, se [[Heidal]].*
**Heidal** er et tettbebygd sted i dalen Heidal Sel kommune i Gudbrandsdalen med om lag 1600 innbyggere. Elven Sjoa renner forbi Heidal.

## Referanser
Konjunktiva

**Konjunktiva** (*conjunctiva*) er en slimhinnemembran som dekker sclera (den hvite delen av øyet) og innsiden av øyelokkene. Konjunktiva sørger for fuktighet til øyet ved å produsere slim og tårer, om enn et mindre volum av tårer enn tårekjertelen. (London Place Eye Center, 2003).

## Histologi
Konjunktiva blir typisk inndelt i tre deler:
#*Conjunctiva palpebrarum* – den del av konjunktiva som bekler innsiden av øyelokket.
#*Fornix conjunctivae*  – den del av konjunktiva som bekler det området hvor innsiden av øyelokket og øyeeplet møtes.
#*Conjuctiva bulbi* – den del av konjunktiva som bekler øyeeplet

## Sykdommer
Sykdommer i konjunktiva og hornhinnen er et vanlig opphavssted for symptomer fra øye. Øyets overflate blir utsatt for forskjellige eksterne påvirkninger, og er spesielt sårbar overfor skader, infeksjoner og allergiske reaksjoner. Denegerasjon og dystrofi er mindre vanlige årsaker til problemer. Konjunktiva er mest kjent for den inflammatoriske (betente) tilstanden konjunktivitt, som gir røde øyne (**konjunktival injeksjon**, som skyldes en dilatasjon av blodkarene i *conjuctiva bulbi*).

## Se også
* Øyelidelser hos hund

## Eksterne lenker
* London Place Eye Center (2003). Conjunctivitis.
* Medicinenet.com (1999). Conjunctiva .
Baksidevegen

**Baksidevegen** er en veg som går på baksida av dalen, altså den siden av dalen som får minst sol. Ettersom de fleste gårder ligger på solsida av en dal, er solsidevegen normalt hovedvegen gjennom dalen. Baksidevegen er veinavn for
* , på sørvestsiden av Otta i Våga
* , på sørvestsiden av Gudbrandsdalslågen i Sør-Fron
Bruksnummer

**Bruksnummer** (skrives som oftest som **bnr.**) er en del av adressen i det norske eiendomsregisteret, *[[matrikkel]]en*.

Hver kommune er inndelt i et visst antall gårdsnummer (gnr.) Hvert gårdsnummer er inndelt i bruksnummer. Når en ny eiendom etableres, tildeles den et nytt bruksnummer under det samme gårdsnummeret. 

En vanlig måte å skrive en eiendomsbetegnelse på er f.eks. *17/235*, der 17 er gårdsnummeret og 235 er bruksnummeret. En annen skrivemåte er *gnr. 17, bnr. 235*.

Et bruksnummer kan videre tildeles festenummer og seksjonsnummer som også kan omsettes og pantsettes.

## Matrikkelhierarki
***[[Kommunenummer]]**
****Gnr.** – Gårdsnummer
*****Bnr.** – Bruksnummer
Et bruksnummer kan, men må ikke være oppdelt i 
***Fnr.** – Festenummer eller **Snr.** – Seksjonsnummer
## Referanser
Festenummer

Et **festenummer** er en del av en enhet (matrikkeladressen) i det norske eiendomsregisteret, *[[matrikkel]]en*. Forkortelsen er ***fnr.***

Hver kommune er inndelt i et visst antall gårdsnummer. Hvert gårdsnummer er videre inndelt i bruksnummer. Under et bruksnummer kan det etableres et festenummer som en selvstendig matrikkelbetegnelse som kan omsettes og pantsettes. Festenummeret indikerer at eiendommen er en leietomt, der det svares en årlig festeavgift til eieren av det bruksnummer det ligger under.

En vanlig måte å skrive en eiendomsbetegnelse på er f.eks. *17/235/2*, der 17 er gårdsnummeret, 235 er bruksnummeret og 2 er festenummeret. En annen skrivemåte er *gnr. 17, bnr. 235, fnr. 2*.

## Matrikkelhierarki
***[[Kommunenummer]]**
****Gnr.** – Gårdsnummer
*****Bnr.** – Bruksnummer
******Fnr.** – Festenummer
******Snr.** – Seksjonsnummer
## Referanser
Franziska Schenk

**Franziska Michaela Schenk** (født 13. mars 1974 i Erfurt) er en tidligere tysk skøyteløper. Hun var spesialist på sprintdistansene (500 og 1000 meter).

Under OL 1994 tok hun bronse på 500 meter i Vikingskipet på Hamar. 

Etter å ta tatt bronse i sprint-VM i 1995 og 1996, gikk hun helt til topps i 1997, også dette i Vikingskipet, som ble en lykkearena for Schenk. På VM enkeltdistanser tok hun totalt tre bronsemedaljer, to i 1997 og én i 1998.

I tillegg vant hun 11 enkeltseire i verdenscupen i løpet av karrieren. 

## Personlige rekorder

## Referanser




## Eksterne lenker
* 
* 
*
Porsangerfjorden

**Porsangerfjorden** (nordsamisk: *Porsáŋgguvuotna, Leavdnjavuotna*; kvensk: *Porsanginvuono*) er en fjord i Nordkapp og Porsanger kommune i Finnmark. Den er 123 kilometer lang og er Norges fjerde lengste fjord. Fjorden går fra Sværholtklubben i nord til Brennelv (Lohtiniemi) lengst inn i landet.

Innerst i fjorden er den delt av en halvøy i fjordene Vesterbotn (Leavdnjavuotna, historisk brukt om hele fjorden) med sidefjorden Brennelvfjorden (Lavttevuotna) med fjordens innerste punkt, og Østerbotn (Soggovuotna).

Omkring indre Porsangerfjorden består berggrunnen av Porsangerdolomitten som er en over 200 meter tykk lagpakke av dolomitt med stromatolitter. En severdighet i denne forbindelse er Trollholmsund ved Kolvik, Indre Billefjord.

## Referanser




## Eksterne lenker
*
Nybergsund IL-Trysil

**Nybergsund IL-Trysil** er et fotballag som spiller i 4. divisjon fra Nybergsund i Trysil.

26. juli 2007 var antakelig Nybergsunds største dag på fotballbanen, da Tippeligalaget Vålerenga ble sendt hjem med 1-3 i 4.runde i cupen. Det betyr at 2.-divisjonslaget kvalifiserte seg til kvartfinalen hvor de møtte Haugesund og ble slått ut med sifrene 6-1. Laget slo runden før ut et annet Tippeligalag: Fredrikstad. 13. oktober samme år ble det klart at Nybergsund skulle spille i den nest høyeste divisjonen i Norge, etter at de vant 2. divisjon avdeling 1. I 2008 ble laget slått ut andre runde: Nybergsund tapte 2-1 mot Manglerud Star.

## Tabellen

## Divisjonsutvikling

## Mest kjente spillere
*Håvard Storbæk
*Kim Ojo
*Mirza Durakovic
*Dag Frode Hornseth
*Lars Eirik Bredvold
*Lars Christer Kleiven
*Rune Buer Johansen
*Hai Lam
*Samir Fazlagic
*Semming Nygård
*Erik Næsbak Brenden
*Johan Sætre

## Eksterne lenker
*
East Hampshire

**East Hampshire** er et administrativt distrikt i Hampshire, England. Administrasjonssenteret er Petersfield.

Distriktet ble opprettet 1. april 1974, da Alton og Petersfield bydistrikter ble slått sammen med Alton og Petersfield landdistrikter. Distriktet dekker et areal på 514,44 km² og hadde 115&nbsp;608 innbyggere i 2011.

## Steder i distriktet
*Alton
*Beech, Bentley, Bentworth, Binsted, Bramshott and Liphook, Buriton
*Chawton, Clanfield, Colemore and Priors Dean
*East Meon, East Tisted
*Farringdon, Four Marks, Froxfield, Froyle
*Grayshott, Greatham
*Hawkley, Headley, Horndean
*Kingsley
*Langrish, Lasham, Lindford, Liss
*Medstead
*Newton Valence
*Petersfield
*Ropley, Rowlands Castle
*Selborne, Shalden, Steep, Stroud
*West Tisted, Whitehill, Wield, Worldham

## Referanser


## Eksterne lenker
*
Farringdon (andre betydninger)

**Farringdon** kan vise til:

*Farringdon, område i City of London
*Farringdon, Hampshire, sted i East Hampshire
Storfjorden

**Storfjorden** kan vise til en av flere fjorder og innsjøer i Norge:

## Fjorder
* Storfjorden (Sunnmøre) &ndash; en fjord på Sunnmøre i Møre og Romsdal.
* Storfjorden (Ørsta) &ndash; en arm av Hjørundfjorden i Ørsta kommune i Møre og Romsdal.
* Storfjorden (Romsdal) &ndash; en del av Romsdalsfjorden i Møre og Romsdal.
* Storfjorden (Frøya) &ndash; en fjord i Frøya kommune i Sør-Trøndelag.
* Storfjorden (Brønnøy) &ndash; en arm av Velfjorden i Brønnøy kommune i Nordland.
* Storfjorden (Vestvågøy) &ndash; en fjord i Vestvågøy kommune i Nordland.
* Storfjorden (Lyngen) &ndash; den innerste delen av fjorden Lyngen i Troms.
* Storfjorden (Lebesby) &ndash; en fjord i Lebesby kommune i Finnmark.
* Storfjorden &ndash; et annet navn på Ytre Torskefjorden i Finnmark
* Storfjorden (Svalbard) &ndash; en fjord på Svalbard.

## Innsjøer
* Storfjorden (Tyrifjorden) &ndash; den sentrale delen av Tyrifjorden i Buskerud.
* Storfjorden (Vestre Slidre) &ndash; en innsjø i Vestre Slidre kommune i Oppland, også kalt Flyvatn.
* Storfjorden (Gloppen) &ndash; en innsjø i Gloppen kommune i Sogn og Fjordane.

## Se også
* Storfjord for *Storfjord kommune*

## Kilder
*